**vznesené Pripomienky v rámci medzirezortného pripomienkového konania**

Návrh skupiny poslancov na vydanie zákona, ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (tlač 283)

|  |  |
| --- | --- |
| Počet vznesených pripomienok, z toho zásadných | 7 / 3 |

|  |  |  |
| --- | --- | --- |
| **Subjekt** | **Pripomienka** | **Typ** |
| **Klub 500** | **Iniciatívny návrh** Klub 500 nad rámec uvedených zmien navrhuje doplnenie zákonnej povinnosti pre odberateľa pitnej vody, mať namontovaný merač spotreby. | **Z** |
| **MDaVSR** | **všeobecne** K návrhu neuplatňujeme pripomienky a stotožňujeme sa so stanoviskom predkladateľa vyjadreným v Predkladacej správe. | **O** |
| **MSSR** | **K predkladacej správe** Uvedomujúc si mimoriadny význam na potrebe prijatia právnej úpravy, ktorá by regulovala špecifiká vo vlastníctve predmetnej infraštruktúry a v rámci ktorej by bola plne rešpektovaná existencia a potreba ochrany verejného záujmu, dovoľujeme si upozorniť, že predmetný návrh predstavuje obmedzenie vlastníckeho práva, pri ktorom je potrebné testovať proporcionalitu, legitímny cieľ a možnosť prípadného dosiahnutia primeranej náhrady. Ďalej si dovoľujeme dať predkladateľovi v súvislosti s návrhom na nové znenie § 3 ods. 8 zákona do pozornosti skutočnosť, že sa nedá vylúčiť, že vo vzťahu k písmenám a) a d) v konkrétnom prípade môže dôjsť k situácii, keď právnická osoba zriadená podľa osobitného predpisu nadobudne na jeho podklade svoje vlastné akcie, prípadne že prevádzkovateľ verejného vodovodu alebo prevádzkovateľ verejnej kanalizácie nadobudne na jeho podklade svoje vlastné akcie. Pravidlá nadobúdania vlastných akcií, ktoré by mali byť dodržané aj v tomto osobitnom prípade, upravuje Obchodný zákonník (§ 161a a nasl.). | **O** |
| **MVSR** | **Čl. II** Čl. II: Ustanovenie o účinnosti zákona je potrebné upraviť nakoľko ho navrhovateľ v návrhu zákona stanovil na 1. januára 2021, teda na dátum, ktorý už uplynul. | **O** |
| **PMÚSR** | **všeobecne k §3 ods. 8** Uvedený návrh má z pohľadu majetkových účastí v subjektoch prevádzkovateľov istý potenciál zakonzervovať súčasný stav a štruktúru trhu a tým svojím spôsobom aj zamedziť zdravému rozvoju trhu, v tejto súvislosti prostredníctvom akvizícií. Úrad však týmto nespochybňuje existujúci verejný záujem, ktorý vlastníci alebo prevádzkovatelia verejných vodovodov, resp. kanalizácií zabezpečujú. Oblasť prevádzkovania je však regulovaná činnosť, či už z hľadiska ceny, ako aj dodržiavania stanovených štandardov kvality. | **O** |
| **ÚMS** | **§ 3 ods. 8 písm. d.** Text pripomienky: Celé písmeno d/, príslušne navrhovaného znenia v ods. 8 zo zákona odstrániť. V novele nechať len znenie pod písm. a/ až c/. Odôvodnenie: V súvislosti s možnosťou prevodu majetkovej účasti na prevádzkovateľov verejných vodovodov vyvstáva obava, že navrhované znenie by v budúcnosti mohlo umožniť, v dôsledku konkurzu alebo iných právnych skutočností, že sa k majetku vodárenských spoločností dostane „ktokoľvek“, čo by nezodpovedalo účelu pripravovanej novely zákona, aby sa obmedzila prevoditeľnosť akcií vodárenských spoločností. Navrhujeme preto zúžiť okruh osôb uvedený v § 3 ods. 8, prípadne iným spôsobom zabezpečiť, aby v budúcnosti nedošlo k zmareniu účelu novely zákona. | **Z** |
| **ZMOS** | **K návrhu zákona všeobecne** Združenie miest a obcí Slovenska nesúhlasí s tým, aby akcie obcí vo vodárenských spoločnostiach boli prevádzané na štát, samosprávny kraj alebo na prevádzkovateľov verejných vodovodov a kanalizácií. Odôvodnenie: Združenie miest a obcí Slovenska akceptuje zámer predkladateľa obmedziť alebo zastaviť prevody vlastníctva akcií (majetkovej účasti) miest a obcí mimo verejný sektor. Podľa názoru ZMOS by takto naformulovaný a predložený poslanecký návrh zákona tento zámer naplnil len čiastočne, v prípade akceptovania stanoviska MŽP SR predloženého v predkladacej správe k návrhu zákona by sa zámer nemusel naplniť vôbec. . Nestotožňujeme sa so stanoviskom MŽP SR, ktoré navrhuje možnosť prevodu majetkovej účasti aj na prevádzkovateľa verejného vodovodu alebo verejnej kanalizácie vo vlastníctve obce. Realizáciou tohto návrhu by sa podľa ZMOS mohol vytvoriť model, ktorým by sa naopak prevod akcií mohol viac dostať mimo verejný sektor. Dnes viac ako 500 miest a obcí je vlastníkom majetku, ktorý nie je „v správe“ vodárenských spoločností a prevádzkujú ho obce alebo nimi určení prevádzkovatelia. Predkladatelia návrhu počítajú s tým, že majetková účasť (akcie) štátu, samosprávneho kraja a obcí na podnikaní vlastníka verejného vodovodu, verejnej kanalizácie, prevádzkovateľa verejného vodovodu a prevádzkovateľa verejnej kanalizácie by mohla byť prevedená na štát, samosprávny kraj alebo obec, čím by sa podľa predkladateľov potvrdil verejný záujem a zastavili prevody vlastníctva akcií mimo verejný sektor. Transformáciou vodárenských spoločností prešla majetková účasť štátu vodárenských spoločností len na mestá a obce. Samosprávne kraje ani štát neboli súčasťou transformačného procesu. ZMOS disponuje informáciami o tom, že štát alebo samosprávne kraje môžu okrajovo vlastniť majetok vodárenských sústav (napr. MH SR ako správca konkurzného majetku z prvej vlny privatizácie), nedisponuje údajmi o tom, že by štát alebo samosprávne kraje vlastnili akcie vodárenských alebo prevádzkových spoločností. Majetková účasť tých obcí, ktoré na základe rozhodnutia obecného zastupiteľstva nechcú vlastniť majetkovú účasť by podľa ZMOS mali prejsť v súlade s obchodným zákonníkom len na obec, v rámci územnej pôsobnosti existujúcich (materských) vodárenských spoločností alebo samotnú materskú vodárenskú spoločnosť (právnickú osobu zriadenú podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov), na ktorej podnikaní sa majetkovou účasťou podieľajú obce alebo združenia obcí. | **Z** |
| **ÚJDSR** | Odoslané bez pripomienok |  |
| **MFSR** | Odoslané bez pripomienok |  |
| **MKSR** | Odoslané bez pripomienok |  |
| **GPSR** | Odoslané bez pripomienok |  |
| **ŠÚSR ÚVSR** | Odoslané bez pripomienok |  |
| **MPSVRSR** | Odoslané bez pripomienok |  |
| **ÚNMSSR ÚVSR** | Odoslané bez pripomienok |  |
| **MHSR** | Odoslané bez pripomienok |  |
| **MOSR** | Odoslané bez pripomienok |  |
| **MZSR** | Odoslané bez pripomienok |  |
| **ÚGKKSR** | Odoslané bez pripomienok |  |
| **AZZZ SR** | Odoslané bez pripomienok |  |
| **ÚPVSR** | Odoslané bez pripomienok |  |
| **NBS** | Odoslané bez pripomienok |  |
| **MŠVVaŠSR** | Odoslané bez pripomienok |  |
| **MIRRI SR** | Odoslané bez pripomienok |  |
| **MZVEZ SR** | Odoslané bez pripomienok |  |
| **MPRVSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |